**Oppsummering, møte 6. november kl. 12.30, Munin.**

|  |  |
| --- | --- |
| Til: | Fagråd for utstillinger og arrangement (Bernt, Ingrid, Lise Mariann, Tove) |
| Kopi til: |  |
| Fra: | Formidlingssjef |
|  |  |

**Saker til orientering:**

* Orientering om besøkstall, besøkanalyser - saken utsettes
* Orientering om planlagt konsept for magasinomvisninger – kort orientering om at den første blir i januar hos INH
* M2er fra prosjektlederforum 11.10- saken utsettes

**Saker til drøfting:**

**FFUA 07/23: Forslag: Tidsmaskin 2034 i NTNU-rommet**

Kort bakgrunn:

Direktøren har bedt oss gjøre en ny vurdering på om det er mulig å åpne Tidsmaskin i NTNU-rommet innen 1. desember 2024.

Vedtak:  
Tidsmaskin kan gjennomføres med mål om åpning i NTNU-rommet innen 1.12.24, under forutsetning av at direktøren finner midler utenfor UPS’ budsjetter og tiltaksplanen, samt at det kun brukes timeressurser fra prosjektleder fram til påske. Det understrekes at ressurser ikke kan omprioriteres fra tiltaksplanen. Prosjektleder blir Kristin Tiller. Prosjekteier blir formidlingssjef. Vitenskapelig ansvarlig Hans K. Stenøien. Skoletjeneste Solbjørg Pedersen.

Prosjektgruppen ellers bemannes etter påske 2024.

Prosjektgrupper skal som minimum inneholde følgende roller:

• Prosjektleder

• Vitenskapelig ansvarlig (kan ikke kombineres med prosjektlederrolle)

• Utstillingsformgiver

• Konservator

• Tekstansvarlig

• Skoletjenesten

• Markedsføringsansvarlig

• Prosjektøkonom

Fra gjennomføringsfasen også

• Grafisk formgiver (ved større prosjekter med fra start)

• Monteringsansvarlig

• Tekniker/AV

• HMS-ansvarlig

• Sikring

• Arrangementsansvarlig

• Salg og service

**FFUA 08/23: Tilbud om Large Dinosaur Exhibition**

Kort bakgrunn:

I have a very special offer regarding robotic dinosaurs for you: Dinosauriosmexico’s Large Dinosaur Exhibition rents for seven months for the time slot starting June 1, 2024 for only EUR 160,000. This is a once-in-a-lifetime offer only for this time slot!

Mer info her: [Large Dinosaur Exhibition](https://studntnu.sharepoint.com/:f:/r/sites/o365_Fagrdforutstillingerogarrangement/Shared%20Documents/General/TIlbud%20fra%20eksterne/Large%20Dinosaur%20Exhibition?csf=1&web=1&e=58Ssuk)

Vedtak:  
Denne er ikke aktuell for Vitenskapsmuseet nå. Tove svarer tilbyder.

**FFUA 0923: Tilbud om «KUTT! – utforsk teknologi som reduserer utslipp».**

Kort bakgrunn:

Utstillingen vises på oljemuseet fram til 12. november 2023 og er utviklet av oss. Vedlagt finner du en presentasjon med bilder og illustrasjoner samt et dokument som beskriver utstillingens innhold. Vi har unge i alderen 12-16 år som en hovedmålgruppe for utstillingen, og den egner seg også godt for voksne.

Vedtak:  
Denne er ikke aktuell for Vitenskapsmuseet nå. Tove svarer tilbyder.

**FFUA 10/23: Vandreutstillingen “Mens landet forsvinnet”**

Kort bakgrunn:

Tips fra Martin Calllanan via Ellen Grav. Info på nettsiden <https://saemiensijte.no/vandreutstillingen-landet-forsvinner/>

Vedtak:  
Denne er ikke aktuell for Vitenskapsmuseet nå. Tove svarer forslagsstilleren.

**FFUA 11/23 Wildlife Photographer of the Year**  
Kort bakgrunn:

<https://www.nhm.ac.uk/business-services/touring-exhibitions/wildlife-photographer-of-the-year.html>

Vedtak:  
Denne er ikke aktuell for Vitenskapsmuseet akkurat nå, men kan bli det på litt sikt, for eksempel i første etasje i Suhm. Tove sjekker mer om pris på “lerret-versjonen” og mer om tekniske spesifikasjoner.

**FFUA 12/23 Revisjon vikingdel av Middelalderutstillingen**  
Kort bakgrunn:

Det var møte mellom konservatorene og UPS fredag 3.11, med utgangspunkt I den ødelagte monter 9 der gjenstandene måtte hentes ut for konservering. Det er ønske om å flytte Eggesverdet, Melhusskrinet og gullgubbene til den nye Vikingutstillingen. En slik beslutning vil kreve forankring hos IAK, men tankene løftes I fagrådet mens de er ferske.

[Førsteutkast revisjon vikingdel Suhm.docx](https://studntnu.sharepoint.com/:w:/r/sites/o365_Fagrdforutstillingerogarrangement/Shared%20Documents/General/M%C3%B8tepapirer/2023/2023%2005%20Sakspapirer%2006%2011%2023/F%C3%B8rsteutkast%20revisjon%20vikingdel%20Suhm.docx?d=w05aeafe1ddab4a7b9398fb933f2f9ab3&csf=1&web=1&e=kqRi2c)

Vedtak:  
Fagrådet stiller seg umiddelbart positive til ideen om å videreutvikle “vestibyle-arealet”/vikingdelen av middelalderutstillingen i Suhmhuset, i retning bedre mottak av grupper, introduksjon til utstillingen og oppstramming av sonene ved sikring av Tora og flytting av IAK-monteret. Det innebærer at alt originalmateriale fjernes fra dette rommet. Den rendyrkede vikingutstillingen i Gunnerus vil dekke tematikken som forsvinner. Skoletjenesten ønsker at utgravingsbildet beholdes. Bernt følger opp for å sikre forankring hos IAK. Tove legger inn dette som et revisjonsprosjekt med oppstart høsten 2024.

**Eventuelt**

**Hvordan gjør andre det?**

Fagrådet så på svaret fra NHM om hvordan de planlegger utstillinger:

* En arbeidsgruppe ledet av vår arrangementsansvarlig, jobber med planlegging og utvikling av publikumsprogrammet 2 ganger årlig – som blir til et vårprogram og et høstprogram.
* Det er også denne arbeidsgruppens mandat å foreslå mål og målgrupper (for neste periode), noe som utgjør retningslinjer for programmeringen.
* Arbeidsgruppen består av ressurser fra seksjon for utadrettet virksomhet.
* Programutkastet forelegges deretter et fagutvalg bestående av representanter fra alle museets seksjoner – for å ivareta en god balanse og variasjon.
* Programmet forankres og godkjennes til slutt i ledergruppen.

Fagrådet mener vi har noe å hente fra deres systematikk og forankringspunkter.

**Tekst og tone**

Fagrådet diskuterte behov for en språkpolicy for utstillingsvirksomheten. Det er mer hensiktsmessig å bestille svar på spørsmål fra de vitenskapelige ansatte, ikke tekster. Utstillingstekster bør være korte, ingressbasert. Ønske om radikalt bokmål. Har vi krav om nynorsk? Fint at det også blir sørsamisk i Viking.

Fagrådet ser positivt på et arbeid for å lage språkpolicy for utstillingene.

**Saker til orientering:**

* Tove: Positive signaler om oppstart av renovering av A220.
* Ingrid: Har ikke løsning fra INH på hvem som skal ta over renhold av utstilte preparater fra taksidermist. Skal snakke med Torkild Bakken.
* Tove: Krypten i Sparebankbyggen skal revideres, myntdelen av utstillingen skal komprimeres. Jon Anders leverer tekst. Konservatorne er på, vi har vært på befaring. Sender pristilbud i disse dager. Vi bør ha avtaler rundt drift og vedlikehold for slike eksterne utstillinger.
* Lise Mariann: Revisjon av Forhistorie går sin gang, har ambisjon om å være ferdig 17. februar, sammen med steinalderfiguren. Vil til neste fagrådmøte sende sak om utskiftingsplan for tekstiler i montre over 6 år, for å få samme innfarging. Fikk umiddelbart tilslutning til å kjøpe nok tekstilruller allerede nå. Ønske om en mini-designmanual for utstillingen. Sak om seks montre pr. år over seks år kommer på neste møte.

**Neste møte**

Ønske om å møtes relativt hyppig for å orientere hverandre.

**Neste møte blir 7. desember kl. 14-15.30.**

Da blir utstillingsprogram og prosjektplan 2024 hovedtema.